text: Qalina Serebryakova 1919-cu ildən Sovet İttifaqı Kommunist Partiyasının üzvü olub. O, 1920–1925-ci illərdə Moskva Dövlət Universitetinin tibb fakültəsində təhsil alıb. Ancaq təhsilini başa vurduqdan sonra fərqli bir sahəyə, opera müğənniliyinə, sonra isə jurnalistikaya və ədəbiyyata üz tutub. Əvvəlcə yerli qəzetlərdə, sonra isə "Komsomolskaya pravda" qəzetində işləyib. Jurnalistika fəaliyyətinin ilk illərindən imzası ilə tanınan Qalina 1927–32-ci illərdə Çinə, Fransaya, İspaniyaya, İsveçə ezamiyyətlərə göndərilib, maraqlı yazıları ilə diqqəti cəlb edib. 1930–1932-ci illərdə Karl Marks haqqında yazacağı romana materiallar toplamaq üçün Qalina Serebryakova Kremlin xüsusi razılığı ilə Qərbi Avropaya səfər edib, Londonda yaşayıb.